EVALVÁCIA ZA ROKY 1998 – 1999

Koncepcia  hodnotenia bola predložená akademickej obci SR na pripomienkovanie v októbri 1999. Na spoločnom zasadnutí so Slovenskou rektorskou konferenciou v októbri 1999 AK informovala rektorov slovenských vysokých škôl o koncepcii hodnotenia a žiadala ich o pripomienky. V decembri 1999 AK konštatovala (uznesenie 5.6.1), že pripomienok ku koncepcii hodnotenia z vysokých škôl bolo málo. V januári 2000 (uznesenie 6.2.1) AK znovu vyzvala vysoké školy o pripomienky a súčasne žiadala fakulty o vypracovanie podkladov na hodnotenie. Predseda AK oboznámil s postupom evalvácie rektorov VŠ listom v januári 2000.

Zásady pri zaraďovaní fakúlt do skupín
Pri zaraďovaní fakúlt do kategórií sa pri ich hodnotení vychádzalo z nasledovných zásad:
1.	Kvalita fakulty má byť hlavným záujmom fakulty samotnej. Hodnotenie kvality vedeckej a vzdelávacej práce musí uskutočňovať každoročne vedecká rada fakulty, resp. Vysokej školy (§§ 11, 12 Zákona o vysokých školách č. 172/90 Zb.)Proces evalvácie externou inštitúciou, teda akreditačnou komisiou má napomôcť túto kvalitu zvýšiť.
2.	Hodnotenie musí vychádzať z poslania, ktoré fakulta formuluje v štatúte a v správe, ktorú predkladá akreditačnej komisii.
3.	Výber indikátorov a váha, ktorá sa im prikladá sa stanovuje podľa zamerania a špecifík fakúlt v skupinách vedných, resp. vzdelávacích odborov.

Postup a metodika pri zaraďovaní
Kontrolu podkladov priamo na fakultách a následné vyhodnotenie uskutočnili členovia akreditačnej komisie spolu s externými expertmi v štyroch základných skupinách, ktoré sa rozdelili do trinástich podskupín podľa ich zamerania (uznesenie AK č. 8.4.1)
Na stretnutiach predsedov pracovných skupín sa zosúladili váhy indikátorov pre fakulty s rôznym poslaním. Rešpektovala sa pritom rozličná publikačná a citačná frekvencia odborov, rozličný impakt faktor, rozličná metodika a zameranie vzdelávacej a vedeckej činnosti, ako aj ďalšie špecifiká.
Metodika, ktorá sa zvolila je kombináciou scientometrického posudzovania a posudzovania fakúlt expertmi s dôrazom na kvalitu realizovanej vzdelávacej a vedeckej činnosti. Vychádza najmä z predpokladu, že kvalita absolventov je úmerná kvalite učiteľov a je v súlade s poslaním a úrovňou ich vedeckej (umeleckej) práce.

Stanovenie indikátorov pri zaraďovaní fakúlt do skupín a podskupín
Každá pracovná skupina na základe posúdenia všetkých indikátorov v periodickom hodnotení vybrala tie, ktoré považovala za relevantné pre zaradenie fakúlt do jednotlivých kategórií v príslušných skupinách a podskupinách. Na tomto mieste predkladáme súbor indikátorov, ktoré členovia akreditačnej komisie brali do úvahy pri kategorizácií fakúlt v jednotlivých skupinách a podskupinách.
	V každom prípade AK hodnotila vzdelávací proces podľa binárnych a metrických indikátorov. Tiež sa hodnotilo zabezpečenie doktorandského štúdia a jeho úspešnosť.

Skupina 1a, 1b: fakulty lekárske, prírodovedecké, fakulta farmaceutická UK, chemicko-technologická STU a priemyselných technológií TNU
-	schopnosť naplniť poslanie fakulty
-	vedecké práce v medzinárodných a domácich časopisoch a predovšetkým v časopisoch evidovaných v SCI
-	najvýznamnejšie vedecké práce podľa výberu fakulty
-	vedecké práce s najvyšším ohlasom SCI citácií za rok
-	najvýznamnejšie práce profesorov, docentov a mladých učiteľov podľa výberu fakulty
-	významné nové diagnostické, resp. liečebné metódy a technické diela podľa výberu fakulty
-	všetky patenty a zvlášť realizované patenty
-	významné aspekty práce fakulty ako boli zdôraznené v správe fakulty
  -     schopnosť získať granty, najmä zahraničné

Skupina 2a: fakulty filozofické, filologické, humanitné a fakulta masmediálnej komunikácie UCM v Trnave
-     kvalita vedeckej a vzdelávacej činnosti súvisiacej s poslaním fakulty
-     najvýznamnejšie vedecké práce (podľa výberu fakulty)
-     vedecké práce vydané v zahraničných a domácich časopisoch
-     vedecké monografie a odborné knižné publikácie vydané v zahraničí a doma
-     citačný index s dôrazom na zahraničné citácie
-     zborníky referátov k špecializovaným sympóziám, kolokviám a konferenciám so zahraničnou účasťou
-     aktívne vystúpenia na medzinárodných a domácich sympóziách a konferenciách
-     vysokoškolské učebnice a učebné texty
-     účasť na grantových a zahraničných projektoch (pridelené finančné prostriedky)
-     členstvo v medzinárodných a domácich organizáciách

Skupina 2b: pedagogicé fakulty a Fakulta telesnej výchovy a športu
-     pôvodné vedecké, alebo umelecké monografie vydané v zahraničí, alebo doma
-     vedecké, alebo umelecké práce vydané v zahraničných a domácich recenzovaných časopisoch
-     členstvo v medzinárodných výboroch (vedeckých radách, redakčných radách apod.)
-     členstvo v celoštátnych výboroch (vedeckých radách, redakčných radách a pod.)
-     preukázané vedecké, alebo umelecké podujatia (konferencie, výstavy a pod..)
-     granty a im pridelené finančné prostriedky

Skupina 2c: teologické fakulty
-	profesori (počet a vek)
-	pôvodné vedecké monografie vydané v zahraničí a doma
-	vedecké práce vydané v zahraničných a domácich recenzovaných časopisoch
-	vydané práce v zborníkoch
-	počet citácií v zahraničných a domácich časopisoch
-	účasť na medzinárodných a domácich konferenciách
-	rozsah priznaných práv udelených akreditačnou komisiou v rokoch 1998 – 1999

Skupina 2d: právnické fakulty a akadémia policajného zboru
Primárne indikátory
-	pôvodné vedecké monografie vydané v zahraničí
-	pôvodné vedecké monografie vydané doma
-	kapitoly vo vedeckých monografiách vydané v zahraničí
-	kapitoly vo vedeckých monografiách vydané doma
-	vedecké práce vydané v recenzovaných zahraničných časopisoch
-	vedecké práce vydané v recenzovaných domácich časopisoch
-	počet citácií v zahraničných časopisoch
-	počet citácií v domácich časopisoch
-	účasť na medzinárodných vedeckých konferenciách
-	účasť na domácich vedeckých konferenciách
Sekundárne indikátory
-	odborné práce vydané v zahraničných a domácich časopisoch
-	práce vydané v medzinárodných a domácich zborníkoch
Osobitné indikátory
-	binárne indikátory vzdelávacej práce
-	najvýznamnejšie vedecké práce podľa výberu fakulty
-	najvýznamnejšie vedecké práce profesorov a docentov do 40 rokov veku
-	vedecké práce s najvyšším ohlasom citácií

Skupina 3a, 3b, 3c : fakulty technických vied STU Bratislava, TU Košice, SPU Nitra, trenčianskej a žilinskej univerzity
-	schopnosť naplniť poslanie fakulty
-	vedecké monografie a odborné knižné publikácie vydané v zahraničí
-	vedecké monografie a odborné knižné publikácie vydané doma
-	učebnice a učebné texty
-	vedecké práce v karentovaných časopisoch
-	vedecké práce v nekarentovaných časopisoch
-	odborné práce v recenzovaných odborných časopisoch
-	odborné práce v časopisoch
-	počet SCI citácií
-	všetky vynálezy, patenty a ocenenia a zvlášť realizované vynálezy a patenty
-	granty a im pridelené finančné prostriedky
-	realizácia výsledkov výskumnej a vývojovej činnosti
-	podiel finančných prostriedkov získaných zo štátneho rozpočtu a z mimorozpočtových zdrojov

Skupina 3d: fakulty poľnohospodárske SPU Nitra, fakulta lesnícka, drevárska a ekologicko-environmentálna ZU Zvolen
-	schopnosť naplniť poslanie fakulty
-	profesori (počet, vek a ich pomer interní/externí)
-	percento tvorivých interných zamestnancov s plným úväzkom
-	počet študenta na jedného profesora v inžinierskom a v doktorandskom štúdiu
-	vedecké monografie a odborné knižné publikácie vydané v zahraničí
-	vedecké monografie a odborné knižné publikácie vydané doma
-	vedecké práce v karentovaných časopisoch vedecké práce v nekarentovaných časopisoch odborné práce vydané v zahraničných a domácich časopisoch
-	práce v medzinárodných a domácich zborníkoch
-	granty a im pridelené finančné prostriedky

Skupina 3e: fakulty vojenských akadémií
-	vedecké monografie vydané doma
-	odborné knižné publikácie vydané doma
-	vedecké práce vydané v karentovaných časopisoch
-	vedecké práce vydané v nekarentovaných časopisoch
-	odborné práce vydané v recenzovaných časopisoch
-	odborné práce vydané v nerecenzovaných časopisoch
-	prezentácia prác na vedeckých konferenciách a seminároch
-	počet citácií SCI, ISI
-	počet iných citácií
-	organizácia vedeckých konferencií, seminárov a vojenských cvičení
-	vynálezy a udelené ceny
-	realizácia výsledkov vedeckých a technických prác
-	členstvo v medzinárodných organizáciách
-	členstvo v celoštátnych orgánoch
-	granty a im pridelené finančné prostriedky
-	binárne indikátory vzdelávacej práce
-	pomer tvorivých pracovníkov k počtu študentov

Skupina 3f: fakulty ekonomických vied
-	pedagogický proces pomocou ukazovateľov o počtoch tvorivých zamestnancov, študentov, doktorandov a ich školiteľov
-	vysokoškolské učebnice vydané v zahraničí a doma
-	vedecké monografie vydané v zahraničí a doma
-	odborné knižné publikácie vydané v zahraničí a doma
-	odborné práce vydané v zahraničných a domácich časopisoch
-	granty a im pridelené finančné prostriedky
-	binárne a metrické indikátory vzdelávacej práce
-	kritéria na habilitačné a inauguračné konanie

Skupina 4: umelecké školy, výtvarné, hudobné, dramatické, filmové, architektúra
a) Kritériá hodnotenia pedagogického procesu:
-	etablovanie študenta v profesionálnom prostredí
-	podiel pedagógov a študentov na zahraničných aktivitách školy, na medzinárodných medziškolských projektoch a pod.
-	pôsobenie pedagógov a študentov v zahraničných inštitúciach
-	ocenenia študentov na zahraničných a domácich súťažiach 
-	podiel pedagógov a študentov na domácich medziškolských projektoch 
-	ohlasy na pedagogickú činnosť
-	organizačná činnosť
-	členstvo v orgánoch a organizáciach
b) Tvorivá umelecká činnosť pedagógov:
-	výstavy, koncerty, herecké a tanečné vystúpenia, realizácie (samostatné – kolektívne, domáce – zahraničné, v renomovaných galériach – iné)
-	vlastná publikačná činnosť pedagógov
-	monografie o tvorbe umelca, autorské katalógy, odborné publikácie, katalógy ku výstave
-	reprodukované umelecké diela, 
-	ocenenia na súťažiach
-	prezentácia na prehliadkach, sympóziách, kongresoch
-	citácie, recenzie, ohlasy, heslá o tvorcovi v encyklopédiách, v medzinárodných internetových zoznamoch a pod.
-	realizované a zverejnené projekty

Zaradenie hodnotených fakúlt do kategórií
U indikátorov scientometrickej povahy sa podľa jednotlivých koeficientov prepočítaných na počet tvorivých pracovníkov stanovilo poradie fakúlt v jednotlivých skupinách. Osobitne sa hodnotili u každej fakulty vybrané ukazovatele s dôrazom na kvalitu realizovanej vzdelávacej a vedeckej činnosti. Vzájomným porovnávaním a „váhovaním“jednotlivých indikátorov sa fakulty v jednotlivých skupinách zaradili
-	do kategórie a  (výborné fakulty)
-	do kategórie b (štandardné fakulty)
-	do kategórie c (uspokojivé fakulty)
-	do kategórie d (fakulty bez požadovanej minimálnej úrovne)
-	do kategórie n (fakulty, ktoré neposkytli podklady na hodnotenie)

Záverečná poznámka
Akreditačná komisia vyvinula veľké úsilie, aby uskutočnený proces evalvácie fakúlt z jednotlivých univerzít a vysokých škôl SR za roky 1998 – 1999 bol transparentný, spravodlivý a akceptovateľný. Ponúkla svojím uznesením 11.7.1 rektorom vysokých škôl, alebo nimi povereným pracovníkom možnosť nahliadnuť do všetkých materiálov poskytnutých fakultami pre vytvorenie si vlastného úsudku.
Akreditačná komisia odmieta požiadavky vedenia niektorých univerzít vopred zverejniť váhy, ktoré prikladá jednotlivým scientometrickým indikátorom. Fakulty majú vysokú mieru autonómie a nemôžu sa vzdať zodpovednosti za svoje smerovanie tak, aby  čo najlepšie plnili svoje poslanie pri posudzovaní ich práce expertmi, ktoré nezohľadňuje len formálne scientometrické parametre, ale aj kvalitu výstupov fakúlt.

Bratislava, 14. mája  2001